DONEJAKUE BIDEA

LUZEA DA ETA OZTOPOZ BETETA DAGO

Etxegabeen eguna: 2024ko urriaren 27a

GOAZEN ELKARREKIN

-GIDOI LITURGIKOA- «INOR EZ ETXERIK GABE» 2024 KANPAINA. CÁRITAS ESPAÑOLA



ANTOLATZAILEA:

LAGUNTZAILEA:

FINANTZIATZAILEA:

«INOR EZ ETXERIK GABE» 2024 KANPAINA

GIDOI LITURGIKOA

# SARRERAKO OHARPENA

Ongi etorri denbora ordinarioko XXX igandeko eukaristia honetan zaudeten guztioi.

Gaur igande berezia dugu, etxegabeen eguna baita.

Aurtengo kanpainak etxegabeek ibiltzen dituzten bideak aurkezten dizkigu eta gonbit egiten digu bide horiek haiekin batera egitera. Gaur ere Ebanjelioak gonbit egingo digu Jesus ikustera: bidean dabil, bide ertzean dagoen pertsona batekin tupust egin, eta horrek errukitzeko eskatzen dio. Jesusek ez du aurrera egingo, gelditu egingo da, eta mugitzeko esango dio pertsona horri. Pixkanaka sendatuko da, erabat suspertu arte.

Osatzen dugun giza eta kristau familia handia bezala, elkar zaindu behar dugu, eta gure eguneroko zereginean ekintzak egin behar ditugu pertsona guztien duintasuna eta eskubideak onartzeko. Horrela, prozesu horiekin, gure bizitzak aldatuko dira eta bete-betean esperimentatuko dugu Jaungoikoaren maitasuna.

Horregatik, gonbit egiten dizuegu banaka zein taldeka ekintzak egitera, elkarrekin ibiltzeko moduko komunitateak sortzeko.

Ospa dezagun, beraz, eukaristia, alaitasunez eta guztiontzako etxe bat amestuz, anaitasun unibertsal bat, mundu bidezko bat; horrela, karitatearen dohainari esker, gizartean ondo maitatu ahal izateko eta inor bakarrik ez ibiltzeko sekula.

# PENITENTZIA-EGINTZA

* Gure bidean gelditu, eta errieta egiten digun hurkoarengan Kristoren aurpegia ezagutzeko gai ez garen aldiengatik. Jauna, erruki zaitez.
* Egin behar izan duten bidea ezagutzeko gelditu gabe etxegabeak epaitzen ditugun aldiengatik. Kristo, erruki zaitez.
* Erosotasunak edo egoismoak gure izaera kristauaren konpromiso eta bizipen sakonetik aldentzen gaituzten aldiengatik. Jauna, erruki zaitez.

# IRAKURKETEN OHARPENA (AUKERAKOA)

Gaurko irakurketetan, nola Israelgo herriak hala Bartimeok salbazioaren esperientzia izan dute, eta itsutasuna sendatzea da horren sinboloa. Biek erantzun beharko dute, bidean abiatu, eta eraberritzeaz eta sendatzeaz hitz egiten dien promesa hartu. Hebrearrei idatzitako gutunean, Jesus eredu bezala agertzen da, harrera egiteko eta Jainkoaren maitasun-ekimenari erantzuteko eredu. Horregatik, salmoa baikorra da eta, beraz, Jainkoaren eta haren ekintzen handitasunaren alde kantatuko dugu.

Guri ere deitu digute gaur Jesusen ahotsa hartzeko; beraz, adi egon gaitezen Jainkoaren hitza entzuteko.

**1. irakurketa;** Jeremias profetaren irakurketa 31, 7-9

**Salmoa;** 125, 1-2ab. 2cd-3. 4-5. 6

R/. Jaunak bikain jokatu du gurekin, eta pozik gaude.

**2. irakurketa;** Hebrearrei egindako gutunaren irakurketa 5, 1-6

**Ebanjelioa**; Markos 10,46-52

# ESKAINTZAK

(Gehiegi direla irudituz gero, hautatu hobeki egokitzen direnak)

**Ura/iturria.** *Inprimatu herriko iturri garrantzitsuren baten irudia.*

Jauna, etxegabeek egunero aurpegia garbitzeko erabiltzen duten iturriko ur freskoa eskaintzen dizugu. Iturriak ispilu gisa balio die, eta ura, eguneroko higienerako modua izateaz gain, lagungarri zaie esnatzeko, lozorrotik atera eta inguruko errealitatearekin lotzen ditu. Izan ditzatela beti duin egoteko moduko tresnak.

**Paperezko usoak.** *Moztu paperezko usoak edo egin papiroflexiarekin.*

Uso xume eta hauskor hauek ere bai. Etxegabeen hauskortasuna irudikatzen dute, eta gizarteak zaindu ditzan duten premia ere bai. Denok arduratsu senti gaitezen beti.

**Botak eta makila.** *Izan daitezke bota higatu batzuk eta trekking makila bat, eta, holakorik ez balego, irudi batean inprimatu daitezke.*

Jauna, eskaintzen dizkizugu bota hauek eta makila hau, etxegabeek haiekin urratzen baitute bidea. Ia denok erabili ditugu noiz edo noiz. Gogora diezaguten denok ditugula eskubideak, baina denok behar dugula babesa bizitzako uneren batean. Izan gaitezen zaintzen duen komunitatea.

**Harriak.** *Harri bete saski edo haren irudi bat.*

Bidean dauden harriek geldiarazi egiten gaituzte eta, horrela, zailtasunaz jabetzen gara. Aukera ematen digute, era berean, inguruan daudenak eta lagungarri izan ahal zaizkigunak ezagutzeko. Etxegabeak giza familiaren parte dira. Lagundu iezaguzu, Aita, haiekin lotura komunitarioak sendotzen.

## Kanpainaren kartela.

Aurtengo kanpainaren kartela ere aurkezten dizugu. Elizan etxegabeen alde egiten dugun lana irudikatzen du. Gaur zure aurrean jartzen ditugu etxegabeen arretarako proiektu guztiak, parrokietako, parrokia arteko, bikaritzetako eta elizbarrutietako Caritasen egiten ditugunak.

## Ogia eta ardoa.

Azkenik, gure elikagai izango diren ogia eta ardoa aurkezten ditugu. Zuk, Jauna, gurekin geratzea erabaki zenuen, gai hauen sinpletasunean, eta, horien bidez, gaur senidetuko gara. Jakin dezagun besteentzako ogi izaten, geure burua banatzen eta partekatzen.

# ESKAERAK

* Egin dezagun otoitz gure elizaren alde, aurkez dezan munduaren aurrean pertsonarik behartsuenen maitasunaren eta zaintzaren benetako testigantza, bereziki etxegabeena. Erregutu diezaiogun Jaunari.
* Nazioak gidatzen dituztenen alde eta arlo ekonomiko eta sozialean erantzukizunak dituztenen alde, beren ahaleginak jar ditzaten behartsuenak sustatzeko eta kontuan har ditzaten etxegabeak. Erregutu diezaiogun Jaunari.
* Etxerik ez duten eta egoera zaurgarrian bizi diren pertsonen alde, guztion, gobernarien eta borondate oneko pertsonen ahaleginarekin, aurkitu ditzaten laguntza emango dieten komunitateak eta irtenbideak beren egoerarako. Erregutu diezaiogun Jaunari.
* Gure munduak, Kristoren irudira, jakin dezan etxegabeenganako maitasunez eta samurtasunez betetako begirada izaten, eta ekarpena egin dezan elkartzeko kulturaren alde, anaia eta arreba guztiek senti dezaten abegi egiten dietela. Erregutu diezaiogun Jaunari.
* Eskatzen dizugu etxegabeen zerbitzura denbora ematen duten guztiengatik. Emazkiezu indarra, pazientzia, iraunkortasuna eta gozotasuna bere eginkizun zailean. Bidali zure jainkozko espiritua haien hitzak inspiratu eta ekintzak gida ditzan. Erregutu diezaiogun Jaunari.
* Gure alde, ospakizun honetan bilduta, Jaunaren gorputzaren janaria jasotzean, premia gehiago senti dezagun otoitz egiteko eta anaia-arreba behartsuei laguntzeko. Erregutu diezaiogun Jaunari.

# ESKERRAK EMATEA

Jauna, pozik gaude aurten ere urriko azken igande berezi honetan egoteaz!!!

Garen guztia, izatera bultzatzen gaituena, maitasunez oparitu diguzu. Eskerrik asko aukera emateagatik beste batzuen bidean BIZITZA eta ITXAROPENA izateko.

Eskerrik asko, Aita, badakigulako zuk eskutik eramaten gaituzula eta beti jartzen dituzula gurutzatzen diren bideetan hurkoak diren pertsonak, taldeak eta komunitateak, mimatzen gaituztenak eta gure bihotzen beroa hauspotzen dutenak. Maitasuna bizitzeko aukera ematen digutenak.

Eskerrik asko, beti zaudelako izaten den elkarketan eta zuk bakarrik egin ditzakezun gauza zoragarriak egiten dituzulako.

Eskerrik asko pertsona bakoitzarengan sinesteagatik, etxegabea izan zein ez izan, neurririk gabe maitatzeagatik. Eta denok duintasun bera dugula jotzeagatik. Familia unibertsal gisa.

Eskerrik asko, Aita, etxegabeentzat eta etxegabeekin ospatutako eukaristia honegatik. Eta eskerrik asko beti bidean laguntzeagatik.

# OSPAKIZUNA ANIMATZEKO ABESTIAK

**Sarrera:** En su mesa hay amor (Kairoi) [https://www.youtube.com/watch?v=0ZzFRD9pILA](https://www.youtube.com/watch?v=0ZzFRD9pILA%20%20) **Barkamena:** No lleves cuentas del mal (Nico Montero) [https://www.youtube.com/watch?v=0ZzFRD9pILA](https://www.youtube.com/watch?v=0ZzFRD9pILA%20%20) **Aleluia:** Aleluya (Cristóbal Fones) [https://www.youtube.com/watch?v=-A33MZRwT1E](https://www.youtube.com/watch?v=-A33MZRwT1E%20%20) **Eskaintza:** Sigue habiendo (Ixcís) [https://www.youtube.com/watch?v=VU3hSYLAiIw](https://www.youtube.com/watch?v=VU3hSYLAiIw%20%20) **Santua:** Santo (Jesús Cabello) [https://www.youtube.com/watch?v=20zVrlisqoc](https://www.youtube.com/watch?v=20zVrlisqoc%20%20) **Bildotsa:** Cordero de Dios Solemne [https://youtu.be/gPo4qPtUhAc?si=JF21j0sjIlaQywX9](https://youtu.be/gPo4qPtUhAc?si=JF21j0sjIlaQywX9%20%20)

**1. jaunartzea:** Has decidido quererme (Fray Nacho) [https://www.youtube.com/watch?v=HjRYGYOkg6Q](https://www.youtube.com/watch?v=HjRYGYOkg6Q%20%20)

**2. jaunartzea:** Cansado del camino (Jesús Adrián Romero) [https://www.youtube.com/watch?v=gymX\_7Hrfqg](https://www.youtube.com/watch?v=gymX_7Hrfqg%20%20) **Irteera:** Contigo María (Athenas) [https://www.youtube.com/watch?v=kkVtd-kam6A](https://www.youtube.com/watch?v=kkVtd-kam6A%20%20)